Nám til vélstjórnar veitir , að uppfylltum skilyrðum um menntun , starfsþjálfun , siglingatíma , aldur og heilbrigði , atvinnuréttindi til starfa um borð í skipum . Námskrá þessi gerir einnig ráð fyrir því að nemendur öðlist viðeigandi menntun og þjálfun þannig að þeir geti sinnt vélstjórnarstörfum í landi , t.d. á sviði orku - og veitufyrirtækja og í iðnaði . Til þess að fá útgefið atvinnuskírteini skal viðkomandi jafnframt hafa lokið viðurkenndri verkstæðisþjálfun í landi eða um borð í skipi og tíminn skráður í þjálfunarbók , eða sveinsprófi í vélvirkjun . Nám til B réttinda vélstjórnar er 217 einingar og skilar nemendum hæfni á 3. þrepi . Námstími er 3 ár í skóla . Til að standast námsmat í áfanga og fá heimild til að hefja nám í eftirfarandi áfanga þarf lágmarkseinkunnina 5 . Reglur um námsframvindu eru birtar í skólanámskrá .